CONSILIUL LOCAL AL MUNICIPIULUI TIMIŞOARA                                          Aprobat,  
Direcţia  de Asistenţă Socială Comunitară Timişoara                                                    PRIMAR 
Nr. 4157/28.09.2015                                                                                                NICOLAE ROBU

R E F E R A T
privind reglementarea procedurilor de parcurs în vederea acordării subvențiilor din bugetul local în baza Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială

Direcția de Asistență Socială Comunitară a Municipiului Timișoara ca serviciu public de asistență socială care funcţionează sub autoritatea Consiliului Local al Municipiului Timişoara, furnizează servicii sociale și acordă beneficii sociale pentru cetățenii municipiului Timișoara aflați în situații de dificultate socială.
[bookmark: _GoBack]Pentru a completa serviciile sociale furnizate de Direcția de Asistență Socială Comunitară și a veni în sprijinul organizațiilor neguvernamentale care furnizează servicii sociale pentru cetățenii municipiului Timișoara, au fost încheiate convenții de parteneriat între Consiliul Local și furnizori privați de servicii sociale, prin care se acordă cofinanțări pentru furnizarea anumitor tipuri de servicii. Aceste convenții au fost încheiate în baza Legii nr. 215/2001 a administrației publice locale și a Legii nr. 292/2011- asistenței sociale. Până în prezent au fost cofinanțate un număr de 10 organizații neguvernamentale din bugetul local.
Cofinanțările acordate organizațiilor neguvernamentale au acoperit unele costuri legate de furnizarea serviciilor sociale și au fost acordate în funcție de nevoile identificate în comunitate, constituind un instrument de creştere a calităţii serviciilor oferite populației vulnerabile.
Prin Decizia nr. 40/2015 a Camerei de Conturi a Județului Timiș emisă în urma misiunii de control realizată în cadrul Unității Administrativ Teritoriale Timișoara, a fost dispusă o măsură în vederea optimizării activității de finanțare a serviciilor de asistență socială furnizate de asociații și fundații prin elaborarea unei proceduri de lucru cu privire la contractarea și finanțarea asistenței sociale în conformitate cu cadrul legal aplicabil.
Pentru aplicarea Deciziei nr. 40/2015 a Camerei de Conturi a Județului Timiș propunem aplicarea unei proceduri care să reglementeze subvenționarea asociațiilor și fundațiilor care înființează și administrează unități de asistență socială într-un mod transparent, asigurând condiții egale tuturor solicitanților. Astfel, considerăm prevederile Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială și Norma metodologică de aplicare a prevederilor Legii nr. 34/1998 aprobată prin H.G. nr. 1153/2001 ca fiind cadrul legal propice pentru o colaborare optimă între autoritățile publice locale ale Municipiului Timișoara și asociațiile și fundațiile care înființează și administrează unități de asistență socială.
Conform art. 1, alin. (1) și (3) din Legea nr. 34/1998, precum și conform art. 1 și art. 2 din Norma metodologică de aplicare a prevederilor Legii nr. 34/1998, asociaţiile şi fundaţiile române cu personalitate juridică, care înfiinţează şi administrează unităţi de asistenţă socială pot primi subvenţii de la bugetele locale, în condițiile legii. Capitolul II al aceluiași act normativ reglementează procedura de solicitare a subvenției, iar Capitolul III precizează rolul Comisiei de evaluare și selecționare a asociațiilor și fundațiilor, criteriile pe baza cărora aceasta face selecția și aspectele procedurale ale procesului de evaluare și selecționare. Același act normativ detaliază în următoarele două capitole modalitatea de acordare a subvenției precum și verificarea acordării serviciilor de asistență socială și a utilizării subvenției. Norma metodologică de aplicare a Legii nr. 34/1998 prevede la art. 5, alin. (2) următorele: ”Componenţa, modul de organizare şi de funcţionare a comisiei, precum şi grila de evaluare a asociaţiilor şi fundaţiilor în vederea acordării subvenţiei se stabilesc prin hotărâre a consiliului local.”
În baza celor prezentate și în conformitate cu prevederile Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, ale Normei metodologice de aplicare a prevederilor Legii nr. 34/1998 aprobată prin H.G. nr. 1153/2001, art. 36 alin. (2) lit. d), alin. (6) lit. a) pct.2 și art. 45 din Legea nr.215/2001 privind administraţia publică locală,

PROPUNEM:
1. Aprobarea constituirii Comisiei de evaluare și selecționare a asociațiilor și fundațiilor române cu personalitate juridică, care înființează și administrează unități de asistență socială, care pot primi subvenții de la bugetul local;
2.  Aprobarea Regulamentului de organizare și funcționare al comisiei;
3.  Aprobarea Grilei de evaluare și Criteriilor de evaluare și selecționare a asociațiilor și fundațiilor;
4. Aprobarea liniilor prioritare pentru subvenționarea din bugetul local în anul 2016, a asociațiilor și fundațiilor care acordă servicii de asistență socială;

